Νεμάνια Μαξίμοβιτς

Ο **Νεμάνια Μαξίμοβιτς** (, γεννημένος στις 26 Ιανουαρίου 1995) είναι Σέρβος επαγγελματίας ποδοσφαιριστής που αγωνίζεται ως κεντρικός μέσος για την Σαμπάμπ Αλ Αχλί του πρωταθλήματος ΗΑΕ και την εθνική ομάδα της Σερβίας.

## Καριέρα σε συλλόγους

### Πρώιμη καριέρα
Γεννημένος στη Μπάνια Κοβιλιάτσα, ο Μαξίμοβιτς έπαιξε για τις ομάδες νέων του Ερυθρού Αστέρα Βελιγραδίου μέχρι το επίπεδο Κ19, αλλά τελικά λύθηκε το συμβόλαιό του. Μετά την εμφάνισή του στο Ευρωπαϊκό Πρωτάθλημα κάτω των 19 της ΟΥΕΦΑ το 2013, υπέγραψε στην σλοβενική Ντομζάλε. Έκανε το επαγγελματικό του ντεμπούτο, στις 18 Οκτωβρίου του 2013, σε μια ισοπαλία με 2–2 κόντρα στην Ζαβρτς.

### Αστάνα
Στις 7 Φεβρουαρίου του 2015, ο Μαξίμοβιτς υπέγραψε συμβόλαιο δυόμισι ετών με την Αστάνα από το Καζακστάν. Στις 27 Αυγούστου 2015, ο Μαξίμοβιτς σημείωσε το γκολ της ισοφάρισης εναντίον του ΑΠΟΕΛ, στον δεύτερο αγώνα των πλέι οφ του Τσάμπιονς Λιγκ της σεζόν 2015–16, με το οποίο προκρίθηκε η Αστάνα για πρώτη φορά στην ιστορία της, στην φάση των ομίλων του Τσάμπιονς Λιγκ.

### Βαλένθια
Στις 2 Ιουλίου 2017, η Βαλένθια ανακοίνωσε την υπογραφή του Μαξίμοβιτς με συμβόλαιο μέχρι το 2022. Έκανε το ντεμπούτο του για τον σύλλογο στις 18 Αυγούστου, μπαίνοντας ως αλλαγή του Κάρλος Σόλερ, σε μια εντός έδρας νίκη με 1–0 για την Λα Λίγκα εναντίον της Λας Πάλμας. 

### Χετάφε
Στις 16 Ιουλίου του 2018, ο Μαξίμοβιτς υπέγραψε με την Χετάφε μέχρι το 2024.

### Παναθηναϊκός
Ο Νεμάνια Μαξίμοβιτς συμφώνησε με τον Παναθηναϊκό τον Ιανουάριο του 2024, με τον σύλλογο να επιβεβαιώνει την συμφωνία με τον παίκτη μέχρι το καλοκαίρι του 2027.  Ο Μαξίμοβιτς υπέγραψε στον Παναθηναϊκό ως ελεύθερος, οπότε το συμβόλαιό του τέθηκε σε ισχύ το καλοκαίρι του 2024. Στις 6 Μαρτίου του 2025, ο Μαξίμοβιτς σκόραρε στην νίκη του Παναθηναϊκού με 3-2 απέναντι στην Φιορεντίνα, στα πλαίσια του πρώτου αγώνα της Φάσης των 16 του ΟΥΕΦΑ Κόνφερενς Λιγκ.  Ολοκλήρωσε την σεζόν 2024-25, σημειώνοντας 4 γκολ σε 46 συμμετοχές σε όλες τις διοργανώσεις. 

### Σαμπάμπ Αλ Αχλί
Στις 18 Αυγούστου 2025, ο Μαξίμοβιτς ανακοινώθηκε και επίσημα από την Σαμπάμπ Αλ Αχλί, με το κόστος μεταγραφής να ανέρχεται στα 5εκ. ευρώ.

## Διεθνής καριέρα
Ο Μαξίμοβιτς έπαιξε για την ομάδα Κ19 της Σερβίας,  με την οποία κέρδισε το Ευρωπαϊκό Πρωτάθλημα κάτω των 19 της ΟΥΕΦΑ το 2013. Ήταν μέρος της ομάδας Κ20 της Σερβίας, για το Παγκόσμιο Κύπελλο Κ20 του 2015 στη Νέα Ζηλανδία, σημειώνοντας το νικητήριο γκολ, δύο λεπτά πριν την λήξη της παράτασης στον τελικό με την Βραζιλία, με το τελικό σκορ να έρχεται 2–1 και τον τίτλο αυτό να γίνεται η πρώτη διεθνής διάκριση της Σερβίας ως ανεξάρτητο έθνος. Ο Μαξίμοβιτς έκανε το ντεμπούτο του με την αντρική ομάδα της Σερβίας, στις 23 Μαρτίου του 2016, σε μια ήττα με 1–0 από την Πολωνία. Τον Μάιο του 2018, επιλέχθηκε στην προκριματική ομάδα της Σερβίας για το Παγκόσμιο Κύπελλο FIFA του 2018 στη Ρωσία, αλλά δεν επιλέχθηκε για την τελική αποστολή. 

Τον Νοέμβριο του 2022, επιλέχθηκε στην ομάδα της Σερβίας για το Παγκόσμιο Κύπελλο FIFA του 2022 στο Κατάρ. Έπαιξε και στους τρεις αγώνες της φάσης των ομίλων, εναντίον της Βραζιλίας, του Καμερούν,  και της Ελβετίας. Η Σερβία τερμάτισε τέταρτη στον όμιλο και αποκλείστηκε πρόωρα από την συνέχεια.

Ο Μαξίμοβιτς επιλέχθηκε στην αποστολή της Σερβίας για το UEFA Euro 2024, αλλά δεν έκανε καμία εμφάνιση στη διοργάνωση.

## Στατιστικά καριέρας

### Σε συλλόγους

### Διεθνής

## Διακρίσεις
**Αστάνα** 

* Πρέμιερ Λιγκ Καζακστάν: 2015, 2016
* Κύπελλο Καζακστάν: 2016
* Σούπερ Καπ Καζακστάν: 2015

**Σερβία** 

* Ευρωπαϊκό Πρωτάθλημα UEFA Κ19: 2013
* Παγκόσμιο Κύπελλο Κ20: 2015

**Ατομικές**

* Μετάλλιο Αξίας (Δημοκρατία Σέρπσκα) 

## Σημειώσεις


## Παραπομπές


## Εξωτερικοί σύνδεσμοι
* 
* NZS profile 

Κατηγορία:Σέρβοι ποδοσφαιριστές
Κατηγορία:Σέρβοι ποδοσφαιριστές στο εξωτερικό
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές ΝΚ Ντομζάλε
Κατηγορία:Ποδοσφαιριστές ΦΚ Αστανά
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Χετάφε ΚΦ
Κατηγορία:Ποδοσφαιριστές Πρβα Λίγκα Σλοβενίας
Κατηγορία:Ποδοσφαιριστές Πρέμιερ Λιγκ Καζακστάν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές Σαμπάμπ Αλ Αχλί Ντουμπάι
Κατηγορία:Ποδοσφαιριστές Προ Λιγκ ΗΑΕ
Κατηγορία:Ξένοι ποδοσφαιριστές στα Ηνωμένα Αραβικά Εμιράτα